ഞാനെന്നും അദ്ദേഹത്തിന്റെ ആരാധകന് നെടുമുടി വേണുവിനെ ഓര്ത്ത് കമല്ഹാസന് നെടുമുടി വേണു എന്ന ബഹുമുഖ പ്രതിഭയുടെ വിയോഗവാര്ത്ത കേട്ട നടുക്കത്തിലാണ് സിനിമാലോകവും പ്രേക്ഷകരും. അപൂര്വ്വ വ്യക്തിത്വത്തിന്റെ ഉടമയായ ആ ബഹുമുഖ പ്രതിഭയെ അനുസ്മരിക്കുകയാണ് കമല്ഹാസന്. ഞാന് വേണുസാറിന്റെ വലിയൊരു ആരാധകനാണ്. ജീവിച്ചിരിക്കുമ്ബോഴേ ഞാന് ഇക്കാര്യം പലതവണ അദ്ദേഹത്തോട് പറഞ്ഞിട്ടുണ്ട്. ഇന്ത്യന് സിനിമയില് അദ്ദേഹത്തെ പോലെ ഒരാളില്ല. അതുകൊണ്ടാണ് ഞാന് നിര്ബന്ധിച്ച് അദ്ദേഹത്തെ ഇന്ത്യന് എന്ന തമിഴ് സിനിമയിലേക്ക് കൂട്ടികൊണ്ടുവന്നത്. വളരെ അപൂര്വ്വമാണ് നെടുമുടിയെ പോലൊരു പ്രതിഭ, ആ പ്രതിഭയെ എന്നും മിസ്സ് ചെയ്യും. ഒരുപാട് പേര്ക്ക് പ്രചോദനമായ വ്യക്തിത്വമാണ് അദ്ദേഹത്തിന്റേത്, വേദനയോടെ കമല്ഹാസന് അനുസ്മരിച്ചതിങ്ങനെ. മാതൃഭൂമി ന്യൂസ് ചാനലിനോട് പ്രതികരിക്കുകയായിരുന്നു കമല് ഹാസന്. നാടകരംഗത്തു നിന്നുമാണ് നെടുമുടി സിനിമയില് എത്തിയത്. അരവിന്ദന്, പത്മരാജന്, ഭരത് ഗോപി എന്നിവരുമായുള്ള സൗഹൃദമാണ് നെടുമുടി വേണുവിനെ സിനിമയിലേക്ക് എത്തിച്ചത്. മലയാളസിനിമയിലെ ബഹുമുഖ പ്രതിഭയായിരുന്നു നെടുമുടി വേണു. സിനിമ, നാടന് പാട്ട്, കഥകളി, നാടകം എന്നിവയിലെല്ലാം കഴിവുതെളിയിച്ച കലാകാരന്. നടന് എന്നതിനപ്പുറം തിരക്കഥ രചന, സംവിധാനം എന്നിവയിലും നെടുമുടി വേണു കഴിവു തെളിയിച്ചു. കാറ്റത്തെ കിളിക്കൂട് അടക്കം ആറോളം സിനിമകളുടെ തിരക്കഥാരചനയില് പങ്കാളിയായി. പൂരം എന്ന ചിത്രത്തിലൂടെ സംവിധാനരംഗത്തും അരങ്ങേറ്റം കുറിച്ചു. മൃദംഗം പോലുള്ള വാദ്യോപകരണങ്ങള് വായിക്കുന്നതിലും പ്രാവിണ്യം നേടിയിരുന്നു നെടുമുടി വേണു. സീരിയല് രംഗത്തും തിളങ്ങിയ താരമാണ് നെടുമുടി വേണു. തമ്ബ്, ആരവം, തകര, ഒരിടത്തൊരു ഫയല്വാന്, കള്ളന് പവിത്രന്,അച്ചുവേട്ടന്റെ വീട്, അപ്പുണ്ണി, പഞ്ചവടിപ്പാലം, മിന്നാമിനുങ്ങിന്റെ നുറുങ്ങുവട്ടം, പാളങ്ങള്, പഞ്ചാഗ്നി, താളവട്ടം, വൈശാാലി, ചിത്രം, മുകുന്ദേട്ടാ സുമിത്ര വിളിക്കുന്നു, വന്ദനം, ഹിസ് ഹൈനസ് അബ്ദുള്ള, പെരുന്തച്ചന്, സര്ഗം, മണിച്ചിത്രത്താഴ്, സുന്ദരക്കില്ലാഡി, ബെസ്റ്റ് ആക്ടര്, നോര്ത്ത് 24 കാതം എന്നു തുടങ്ങി അഞ്ഞൂറോളം ചിത്രങ്ങളില് വേഷമിട്ടു. മൂന്നു തവണ ദേശീയ പുരസ്കാരങ്ങളും ആറു സംസ്ഥാന പുരസ്കാരങ്ങളും ഈ പ്രതിഭയെ തേടിയെത്തിയിട്ടുണ്ട്. പ്രിയദര്ശന് സംവിധാനം ചെയ്ത മരക്കാര്: അറബിക്കടലിന്റെ സിംഹം ആണ് ഏറ്റവും ഒടുവില് അഭിനയിച്ച ചിത്രം. നെടുമുടി വേണു അന്തരിച്ചു